Diari Oficial de la Generalitat Valenciana


Sumari del DOGV 4772, del 10-06-2004 (2004/5705)

RESOLUCIÓ de 12 de maig de 2004, del cap de la Unitat Territorial d'Energia, relativa a l'autorització administrativa i a la declaració d'utilitat pública sobre la instal·lació elèctrica de l'expedient ATLINE 2003/735/46.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4772

Data del DOGV
:   10-06-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/5705


Data del document
:   12-05-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Sagunt
    * subministrament d'energia elèctrica
    * empresa privada

RESOLUCIÓ de 12 de maig de 2004, del cap de la Unitat Territorial d'Energia, relativa a l'autorització administrativa i a la declaració d'utilitat pública sobre la instal·lació elèctrica de l'expedient ATLINE 2003/735/46. [2004/M5705]
  
Vist l'expedient incoat o els expedients incoats en esta Unitat Territorial d'Energia a instància d'Iberdrola Distribución Eléctrica, SAU, relatius a l'autorització de línies d'alta tensió.
  
Atés que s'han complit els tràmits establits en el títol VII del Reial Decret 1.955/2000, d'1 de desembre (BOP 27.12.2000) i en l'article 52, de la Llei 54/1997, de 27 de desembre, del Sector Elèctric (BOP de 28.11.1997).
  
Esta Unitat Territorial d'Energia resol:
  
Primer
  
Atorgar a Iberdrola Distribución Eléctrica, SAU, l'autorització administrativa i declarar en concret la utilitat pública de les instal·lacions elèctriques que a continuació es mencionen i les principals característiques de les quals s'indiquen.
  
Segon. Condicions mediambientals:
  
- Els diversos documents del projecte de construcció (memòria, plans, plec de prescripcions tècniques i pressupost) incorporaran tots els aspectes concernents a les mesures protectores i correctores incloses en l'estudi d'impacte ambiental, així com els derivats dels presents condicionants, tot això amb el grau de detall necessari per a la seua contractació i l'execució conjunta amb la resta de les obres. Així, el pressupost del projecte de construcció incorporarà, preferentment en una única partida, totes les unitats d'obra que es referisquen a les mesures correctores a mamprendre. També es valoraran i proveiran pressupostàriament totes les despeses derivades del programa de vigilància ambiental.
  
- S'estudiarà la possible afecció a aquelles espècies d'aus que pogueren freqüentar la zona humida de la Marjal dels Moros, de forma que el programa d'obra considere, i s'adapte, als períodes de reproducció i cria d'estes, i relegue les activitats més sorolloses o impactants a aquells mesos de menor repercussió sobre estos períodes.
  
- Els materials de reblum i els tot-u que foren necessaris per a l'execució del projecte, s'obtindran de préstecs o pedreres existents i legalment autoritzades. En cas de noves obertures se sotmetran estes, amb caràcter previ a la seua utilització, al procediment de Declaració d'Impacte Ambiental.
  
De la mateixa manera, el lloc que s'elegisca com a abocador o enderroc, si no es tractar d'un abocador de residus degudament identificat i legalitzat, s'haurà de sotmetre, abans de la seua utilització, al procediment d'estimació ambiental.
  
- Es recuperarà la capa superior del sòl vegetal que puga estar afectada per l'obra per a la posterior reutilització en els processos de restauració. Els sòls fèrtils així obtinguts s'arreplegaran al llarg de la traça en muntons, l'alçària dels quals haurà de definir-se en el plec de prescripcions tècniques particulars del projecte de construcció, de forma tal que es garantisca el manteniment de les propietats naturals.
  
- La direcció d'obra exigirà la restauració, a les seues condicions originals, de totes les àrees que s'hagueren vist afectades per les obres.
  
- Donada l'afecció a la via pecuària Canyada del Mar, s'haurà d'iniciar, prèviament al començament de les obres, la tramitació del corresponent expedient de modificació (o reposició de pas) davant de la Direcció Territorial de Medi Ambient de València, i obtindre l'autorització corresponent d'acord amb la Llei 3/1995, de 23 de març, de Vies Pecuàries.
  
- Si durant l'execució de les obres es trobara presència de restes arqueològiques, el fet es posarà en coneixement de les Conselleria de Cultura, Educació i Esport, de forma immediata, i s'adoptaran les mesures pertinents d'acord amb la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
Així mateix, prèviament a l'aprovació definitiva del projecte, es requerirà que s'informe favorablement este per part de la Conselleria de Cultura, Educació i Esport, en informe preceptiu emés pel mencionat organisme, en compliment de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
Estes instal·lacions no podran entrar en servici mentre no tinga el peticionari d'estes amb l'aprovació del projecte d'execució, amb el compliment previ dels tràmits que s'assenyalen en el citat decret.
  
Expedient. ATLINE/2003/735/46.
  
Titular: Iberdrola Distribución Eléctrica, SAU.
  
Lloc de la instal·lació: línia elèctrica subterrània 132 kV per a alimentació de la planta regasificadora de GNL de Sagunt.
  
Sagunt - València.
  
Tipus i finalitat: línia d'alta tensió.
  
Característiques principals:
  
Número d'expedient: ATLINE/2003/735/46.
  
Tipus: subterrània.
  
Tensió: 132 kV.
  
Longitud total: 3.905 m.
  
Longitud subterrània: 3.905.
  
La relació d'afectats no ha variat respecte a la publicada en el Butlletí Oficial de la Província de València de 13 de desembre de 2003 i Boletín Oficial del Estado de 23 de desembre de 2003.
  
La present resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.